شه‌فه‌ق نيوز/ سه‌رچه‌وه‌يگ پزيشكى له‌ پاريزگاى سلێمانى، ئاشكراى ئه‌وه‌ كرد شماره‌يگ له‌ كه‌سه‌يل تويشهاتگ وه‌ ڤايرۆس كۆرۆنا حاڵه‌تيان ناجيگيره‌، ئه‌ويش له‌ئه‌نجام تۆماركردن 2 حاڵه‌ت مردن و 71 حاڵه‌ت تويشبوين وه‌ ڤايرۆسه‌گه‌.
له‌ى باوه‌ته‌و، سه‌رچه‌وه‌گه‌ ئاگادار ئاژانس شه‌فه‌ق نيوز كرد ك حاڵ حازر 19 كه‌س تويشهاتگ وه‌ ڤايرۆس كۆرۆنا له‌ نه‌خوه‌شخانه‌ى شه‌هيد ئاسۆ له‌ شار سلێمانى هانه‌ ژير چه‌وديرى پزيشكى ك تايبه‌ته‌ وه‌ چاره‌سه‌ر كۆرۆنا و 16 له‌ليان حاڵه‌ت ته‌ندروستييان ناجيگيره‌ و هانه‌ ژير ئامێره‌يل ئۆكسجين.
جى باسه‌، له‌وه‌ختيگه‌و ئى ڤايرۆس كۆرنا له‌ هه‌رێم كوردستان په‌يا بويه‌ 26 نه‌خوه‌ش له‌ هه‌رێم گيان له‌ده‌سدانه‌، 22 له‌ليان له‌ پاريزگاى سلێمانى بويه‌.
